Деница Минчева
Аз не мога да бъда различна…

chitanka.info

Аз не мога да бъда различна —

над ръцете си нямам крила.

Няма сила, която ме води —

аз сама съм спирачка и газ.

Аз не искам различна да бъда —

кой сече сам стъблото си бяс?

Аз — капризна, ужасна и дива

съм си вяра и сила, и власт.

Аз не трябва да бъда различна —

светло-тиха и щедро-добра.

Аз сама си утъпквам пътеки

щом не мога да имам крила.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.